אלפסינה

אֵלֶפְסִינָה (ביוונית: Ελευσίνα), וכן אֶלֶפְסִיס ואֶלֶאוּסִיס (ביוונית עתיקה: Ἐλευσίς,‏ Eleusis) היא עיר פרברית ורשות מוניציפלית באזור המטרופולין של אתונה. היא שייכת למחוז המנהלי של מערב אטיקה ביוון. העיר ממוקמת במישור תריאסיו , בקצה הצפוני ביותר של המפרץ הסרוני. מצפון לאלפסינה נמצאות הערים מנדרה ומגולה. העיר אלפסינה היא האתר שבו התקיימו המיסטריות האלפסיניות והיא מקום הולדתו של המחזאי היווני אייסכילוס. כיום, אלפסינה מהווה מרכז תעשייתי חשוב, ובתחומה פועל בית הזיקוק לנפט הגדול ביותר ביוון. בנוסף, העיר מארחת את פסטיבל אסכיליה, אירוע האמנות הוותיק ביותר באזור אטיקה. ב־11 בנובמבר 2016 הוכרזה אלפסינה כבירת התרבות האירופית לשנת 2021, אך בשל מגפת הקורונה נדחתה החגיגה לשנת 2023. ערים תאומות איטליה ג'לה, סיציליה, איטליה קישורים חיצוניים אתר האינטרנט הרשמי של אלפסינה (ביוונית ובאנגלית) אלפסינה, באתר אנציקלופדיה בריטניקה (באנגלית) הערות שוליים